Cuneiform Tablet KTS 1 18
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR qí-bi-ma um-ma a-mur-IŠTAR-ma ù ú-zu-a-ma ú-nu-tum a-na É.GAL-lim e-ru-ub-ma 17 {TÚG}ma-ku-ḫi ša PUZUR₄-a-šur 3 TÚG ku-a-ú-tim É.GAL-lúm 20 ma-na.TA a-na ší-mì-im il₅-qé 4 me-at 20 ma-na URUDU ma-as-am É.GAL-lúm a-na ší-mì-im ša-na-um il₅-qé-ma URUDU i-na É kà-ri-im ni-lá-qé-a-ma URUDU ší-im TÚG.ḪI.A ù URUDU SIG₅ É.GAL-lúm ú-ša-bi-ni-a-ti-ma mì-ma a-na ša na-am-e-dim lá i-dí-ni-a-tí li-ba-kà lá i-ma-ra-aṣ i-na TÚG.ḪI.A ša ta-da-nim ta-ad-nu lu AN.NA lu URUDU ni-da-ma KÙ.BABBAR 10 ma-na né-pá-áš-ma iš-tí wa-ar-ki-ú-tim a-du-ú ni-ṭá-ra-dam lá ta-áš-ta-na-me-e ki-ma KÙ.BABBAR-pu da-nu-ni ù a-na TÚG ší-mu-um lá i-ba-ší-ú KÙ.BABBAR-pu a-na-kam da-nu i-na ṭup-pí-kà um-ma a-ta-ma ší-mì ba-tí-iq ù wa-tur₄ dí-na-ma a-tal-kà-nim a-na ší-mì-im KÙ.GI i-za-az KÙ.GI lu né-pu-ša-kum ITU.1.KAM iš-te-en₆ ù 2 ITU.KAM ni-sà-ḫu-ur-ma KÙ.BABBAR né-pá-ša-kum šu-ma lá té-er-ta-kà KÙ.GI lá-qá-am lá ni-mu-a ší-mu-um a-na-kam a-na ANŠE lá i-ba-ší 2 ANŠE ni-dí-in 9 ANŠE ù ú-nu-sú-nu i-dí-{d}IŠKUR i-ra-de₈-a-kum 9 GÍN KÙ.BABBAR i-dí-{d}IŠKUR il₅-qé lu-ba-li-ṭá-kum